《仲夏初度惟寅为余举觞话旧感怀赋谢此什》
明代·胡应麟

年少相逢结客场，翩翩裘马赋河梁。风期肯逐朱颜尽，意气偏偕白发长。

阁上麒麟云缥缈，宫前鳷鹊月微茫。桑弧莫话男儿事，纵目天山大树傍。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。